
114                                                            DR.30.10.2018                                                                                                                          

 
Dr. Maszlee bin Malik: Ya, itu Usman Awang tetapi pada saya tidak apalah inilah 

tahap komen daripada Wakil Rakyat Barisan Nasional yang kita raikan di dalam ruang 
demokrasi. 

Tan Sri Haji Noh bin Haji Omar [Tanjong Karang]: Tidak, tidak Yang Berhormat. 
Saya bukan Usman Awang. Ini Yang Berhormat sendiri ada dalam Facebook Yang 
Berhormat tahun 2015 tidak silap saya. Yang Berhormat jangan lupa, Yang Berhormat masuk 
di dalam Facebook Yang Berhormat. Kalau hendak saya boleh buktikan. Yang Berhormat 
tulis dalam Facebook, “Siakap senohong gelama ikan duri, bercakap bohong lama-lama...” 
titik-titik.  Yang Berhormat tidak berani hendak habiskan. Saya habiskanlah, “Siakap 
senohong gelama ikan duri, bercakap bohong lama-lama menjadi Menteri”, macam Yang 
Berhormat lah. 

■2010 

  Dr. Maszlee bin Malik: Saya rasa menjadi ‘Menteri Udang’ yang saya lupa hendak 
bubuh di situ. Jadi kita teruskan kepada perbincangannya.  

  Okey, masalah keciciran murid. 

  

Siakap senohong gelama ikan duri, 

  Bercakap bohong lama-lama jadi ‘Menteri Udang’. 

 

 Okey, terima kasih. Okey, masalah keciciran murid. KPM memandang serius isu 
keciciran murid sama ada di peringkat sekolah rendah atau menengah di seluruh negara.  
Pelbagai inisiatif yang dijalankan oleh KPM untuk meningkatkan kadar penyertaan murid di 
sekolah dan seterusnya mengurangkan kadar keciciran. KPM akan berusaha untuk 
memastikan tidak ada seorang murid pun yang akan tercicir dari sekolah. KPM akan terus 
komited mencari jalan penyelesaian bagi memastikan semua anak-anak Malaysia mendapat 
peluang dan akses kepada pendidikan yang baik meliputi murid-murid tanpa dokumen dan 
juga murid berkeperluan khas ataupun OKU. 

 Maka saya merasa besar hati atas keprihatinan Yang Berhormat Kangar, Yang 
Berhormat Batu Kawan dan Yang Berhormat Pasir Mas yang telah membangkitkan isu ini 
sewaktu perbahasan Kajian Separuh Penggal RMKe-11.  

Buat pengetahuan Ahli-ahli Yang Berhormat, KPM telah pun menjalankan Program 
Sifar Murid Tercicir dan jawatankuasa peningkatan enrolmen menengah atas JPAM atas 
program rintis yang dilaksanakan dengan menangani murid cicir dan kanak-kanak tidak 
bersekolah. Melalui permuafakatan antara Pejabat Pendidikan Daerah (PPD) dengan 
pelbagai agensi, organisasi dan individu setempat program ini diharapkan dapat memberikan 
impak yang positif... 

 Tuan Noor Amin bin Ahmad [Kangar]: Boleh mencelah sedikit? 

 Timbalan Yang di-Pertua [Tuan Nga Kor Ming]: Ya, Yang Berhormat Kangar. 

 Tuan Noor Amin bin Ahmad [Kangar]: Saya hendak tanya sama ada kementerian 
juga turut mengadakan kerjasama dengan kementerian-kementerian lain sebab kita ambil 
contoh sesebahagian negara dalam dia beri bantuan dalam bentuk tunai untuk keluarga itu 
layak diterima tunai, dia kena pastikan anak dia pergi ke sekolah. Jadi kalau dapat 
kementerian bekerjasama dengan kementerian-kementerian lain itu dapat boleh membantu 
mempercepatkan mencapai objektif. 

 Dr. Maszlee bin Malik: Setakat ini kita memang melakukan kerjasama dengan 
Kementerian Wanita dan Kebajikan Masyarakat contohnya dan juga Kementerian Luar  
Bandar sebagai contohnya dan terima kasih. Inilah kualiti Yang Berhormat Pakatan 
Harapan... [Tepuk] Celahan dan soalan mereka begitu substantif. 

 Timbalan Yang di-Pertua [Tuan Nga Kor Ming]: Hasil daripada Dasar Pendidikan 
Baharu negara. 

 Dr. Maszlee bin Malik: Okey. 

 Timbalan Yang di-Pertua [Tuan Nga Kor Ming]: Betul. 



Dr. Maszlee bin Malik: Ya, itu Usman Awang tetapi pada saya tidak apalah inilah tahap komen daripada Wakil Rakyat Barisan Nasional yang kita raikan di dalam ruang demokrasi. Tan Sri Haji Noh bin Haji Omar [Tanjong Karang]: Tidak, tidak Yang Berhormat. Saya bukan Usman Awang. Ini Yang Berhormat sendiri ada dalam Facebook Yang Berhormat tahun 2015 tidak silap saya. Yang Berhormat jangan lupa, Yang Berhormat masuk di dalam Facebook Yang Berhormat. Kalau hendak saya boleh buktikan. Yang Berhormat tulis dalam Facebook, "Siakap senohong gelama ikan duri, bercakap bohong lama-lama..." titik-titik. Yang Berhormat tidak berani hendak habiskan. Saya habiskanlah, "Siakap senohong gelama ikan duri, bercakap bohong lama-lama menjadi Menteri", macam Yang Berhormat lah. #2010 Dr. Maszlee bin Malik: Saya rasa menjadi 'Menteri Udang' yang saya lupa hendak bubuh di situ. Jadi kita teruskan kepada perbincangannya. Okey, masalah keciciran murid. Siakap senohong gelama ikan duri, Bercakap bohong lama-lama jadi 'Menteri Udang'. Okey, terima kasih. Okey, masalah keciciran murid. KPM memandang serius isu keciciran murid sama ada di peringkat sekolah rendah atau menengah di seluruh negara. Pelbagai inisiatif yang dijalankan oleh KPM untuk meningkatkan kadar penyertaan murid di sekolah dan seterusnya mengurangkan kadar keciciran. KPM akan berusaha untuk memastikan tidak ada seorang murid pun yang akan tercicir dari sekolah. KPM akan terus komited mencari jalan penyelesaian bagi memastikan semua anak-anak Malaysia mendapat peluang dan akses kepada pendidikan yang baik meliputi murid-murid tanpa dokumen dan juga murid berkeperluan khas ataupun OKU. Maka saya merasa besar hati atas keprihatinan Yang Berhormat Kangar, Yang Berhormat Batu Kawan dan Yang Berhormat Pasir Mas yang telah membangkitkan isu ini sewaktu perbahasan Kajian Separuh Penggal RMKe-11. Buat pengetahuan Ahli-ahli Yang Berhormat, KPM telah pun menjalankan Program Sifar Murid Tercicir dan jawatankuasa peningkatan enrolmen menengah atas JPAM atas program rintis yang dilaksanakan dengan menangani murid cicir dan kanak-kanak tidak bersekolah. Melalui permuafakatan antara Pejabat Pendidikan Daerah (PPD) dengan pelbagai agensi, organisasi dan individu setempat program ini diharapkan dapat memberikan impak yang positif... Tuan Noor Amin bin Ahmad [Kangar]: Boleh mencelah sedikit? Timbalan Yang di-Pertua [Tuan Nga Kor Ming]: Ya, Yang Berhormat Kangar. Tuan Noor Amin bin Ahmad [Kangar]: Saya hendak tanya sama ada kementerian juga turut mengadakan kerjasama dengan kementerian-kementerian lain sebab kita ambil contoh sesebahagian negara dalam dia beri bantuan dalam bentuk tunai untuk keluarga itu layak diterima tunai, dia kena pastikan anak dia pergi ke sekolah. Jadi kalau dapat kementerian bekerjasama dengan kementerian-kementerian lain itu dapat boleh membantu mempercepatkan mencapai objektif. Dr. Maszlee bin Malik: Setakat ini kita memang melakukan kerjasama dengan Kementerian Wanita dan Kebajikan Masyarakat contohnya dan juga Kementerian Luar Bandar sebagai contohnya dan terima kasih. Inilah kualiti Yang Berhormat Pakatan Harapan... [Tepuk] Celahan dan soalan mereka begitu substantif. Timbalan Yang di-Pertua [Tuan Nga Kor Ming]: Hasil daripada Dasar Pendidikan Baharu negara. Dr. Maszlee bin Malik: Okey. Timbalan Yang di-Pertua [Tuan Nga Kor Ming]: Betul.